ભૂજ આર આર સેલની ટીમે મંગળવારની રાત્રે અંબાજીમાં બાતમીના આધારે ઓચિંતો છાપો માર્યો હતો. જ્યાંથી મોબાઇલ ફોનમાં લૂડો ગેમ ઉપર જુગાર રમતા ચાર શખ્સોને ઝડપી લીધા હતા. જેમની પાસેથી રોકડ રકમ, મોબાઇલ ફોન તેમજ બાઇક મળી કુલ રૂપિયા 1.14 લાખનો મુદ્દામાલ ઝડપી લીધો હતો. સરહદી રેન્જ ભૂજના પોલીસ મહાનિરીક્ષક પીયુષ પટેલની સૂચનાથી પીએસઆઇ એ. એસ. રબારીના માર્ગદર્શન આધારે આર. આર. સેલ ટીમના એ. એસ. આઇ. ખુમાજી, હે. કોન્સ. યશવંતસિંહ, પો. કો. માનસંગભાઇ, મનિષભાઇ મંગળવારે રાત્રે અંબાજી વિસ્તારમાં પેટ્રોલીંગમાં હતા.